Canson/La Taverna dël Trav
Artorn

La Taverna dël Trav 

Ant una sità ‘d frontera, vèrs la Fransa,
‘ j’è na tavèrna dròla, rinomà.
Pen-a ch’as intra as ved na gran stansia,
‘ l’è nen tant auta, ma tuta piturà.

Rit.:         E tuti ij méj pitor, con arte e con amor,

‘ l’han fàit sensa pretèise un cap-lavor.
A j’è ‘n vinél ch’a flamba ‘l bòcc,
aria ‘d montagna.
La Taverna dël Trav ‘ l’è na cucagna!
 
Buèt ‘ l’ha piturà la padroncin-a,
e ‘n po’ ‘d caricadura ëdcò ‘l padron.
E ‘n gondola vëddoma la biondin-a,
Cobièt, Macèt, Balon e ‘l Rigodon.

Rit.:         E tuti ij méj pitor…

‘ J’è ‘dcò la bagna cauda tant gustosa,
ch’a stussica ‘l piasì d’un bon litròt.
E per j’amis dla tavla, la gargantùa,
na cusinera ‘n piòta e ‘n bon licor.

Rit.:      E tuti ij méj pitor…

Canson